OpenLLM-France/wikimedia huggingface dataset:
# Enterprise (NX-01)

L'Enterprise (NX-01) és una nau interestelar fictícia de la sèrie Star Trek: Enterprise, dins de l'univers Star Trek. La nau és comandada pel capità Jonathan Archer.

## Història

Posada en funcionament el 2151, l'Enterprise (NX-01) és la primera nau de classe NX-01 en ser creada. Amb un factor de curvatura de 5.0 (125 vegades la velocitat de la llum, 37,47 milions de km/s) comença l'exploració espacial per part dels humans.
Amb aquesta nau, es va fer el primer contacte amb els Sulibans, Tholian, Andorians. tot i que poques d'aquestes trobades van ser pacífiques, els contactes realitzats per part de la tripulació de la Enterprise (NX-01) fan possible que 10 anys després de la posada en funcionament es creï la Federació de Planetes Units.
El 2155 després de tornar a la terra la nau patí certes millores, entre elles el motor de curvatura, capaç de viatjar fins al factor 5,4 (157 vegades la velocitat de la llum, 47,06 milions de km/s) en intervals curs.

## Dades

* Classe: NX
* Tipus: Creuer d'exploració
* Mesures: 225 m de longitud, 134 m d'amplada, 33 m d'alçada
* Pes (sense càrrega i amb càrrega): 101,475/115,000 Tones
* Cobertes: 8
* Tripulació: Aprox. 82 persones
* Tripulació Màxima: 128 persones
* Transportadors: 1 unitat MFTA-25-M/Q amb resolució Molecular/Quàntica
* Llançadores: 4
* Càpsules d'escapament: 12 amb capacitat per a 10 persones cadascuna
* Armament: 3 canons phase i 2 tubs de torpedes espacials que posteriorment se substitueixen per torpedes photons
* Torpedes Disponibles: 125 photons, 25 espacials, 150 nuclears, 75 convencionals
* Defensa: Nucli simple de Durani amb sistema de polarització electromagnètica de fase variable
* Velocitat de Creuer: Warp 2,5 (15,62 vegades la velocitat de la llum, aprox. 4,68 milions de km/s)
* Velocitat màxima Segura: Warp 5 (125 vegades la velocitat de la llum, aprox. 37,47 milions de km/s)
* Velocitat d'Emergència: Warp 5,25 (en l'episodi 15 de la 4a temporada "Affliction". 144,70 vegades la velocitat de la llum, aprox. 43,38 milions de km / s)
* Data de l'Inici de Construcció: 21 gener 2147
* Data de Llançament: 21 abril 2151
* Data de Baixa: 2061
* Total de Naus Construïdes de la classe NX: 6
* Nau Bessona: Columbia NX-02

## Oficials a bord

* Capità de la nau - Jonathan Archer
* Primer oficial/Oficial científic – Subcomandant T'Pol
* Segon oficial/Cap d'enginyeria – Comandant Charles Tucker III
* Oficial mèdic en cap – Doctor Dr. Phlox
* Oficial tàctic i de seguretat - Tinent - Malcolm Reed
* Pilot a bord – Alferes Travis Mayweather
* Oficial en comunicacions - Alferes Hoshi Sato
* Comandant MACO – Major Hayes (2153-54)

## Referències

* 1 2 Primer capítol de la primera temporada de Star Trek: Enterprise Broken Bow Arxivat 2010-06-16 a Wayback Machine.
* ↑ Setzè capítol de la segona temporada de Star Trek: Enterprise Future Tense Arxivat 2009-09-30 a Wayback Machine.
* ↑ Setè capítol de la primera temporada de Star Trek: Enterprise The Andorian Incident Arxivat 2009-09-01 a Wayback Machine.

## Vegeu també

* Enterprise (Star Trek)

## Enllaços externs

* Web oficial - Enterprise (NX-01) Arxivat 2009-09-13 a Wayback Machine.(anglès)
# Entesa per Sabadell

L'Entesa per Sabadell és un moviment cívic i polític que aplega persones amb inquietuds i sensibilitats diverses que comparteixen un projecte de progrés per a Sabadell.
Fou creada com a coalició ampla formada per Esquerra Unida i Alternativa, Iniciativa per Catalunya, independents vinculats al PSUC i al PSC i la Candidatura d'Unitat Popular, arran de les eleccions municipals de 1999. La cap de llista fou Dolors Calvet, que va obtenir 10 regidors i va fer d'oposició municipal al PSC. Tot i això, IC primer i després EUiA i abandonaren la coalició i a les eleccions municipals del 2003 va obtenir 2 regidors: Isidre Soler i Nieves Garcia. A les eleccions municipals del 2007 va tornar a obtenir dos regidors: Isidre Soler i Virgínia Domínguez. El 2009, la Candidatura d'Unitat Popular va anunciar que deixava la coalició per presentar-se en solitari a les eleccions municipals de 2011. La cap de llista a les eleccions del 2011 fou Virgínia Domínguez, i Entesa tragué de nou dos regidors mentre la CUP no en treia cap. En les eleccions municipals del 24 de maig de 2015, es presentà juntament amb la CUP i el Moviment Popular de Sabadell, sota el nom de Crida per Sabadell, i fou la quarta llista més votada, amb 4 regidors.

## Referències

* 1 2 «L'Isidre Soler i la Nieves García són els dos regidors de l'Entesa per Sabadell». Diari entesa, 01-02-2006. Arxivat de l'original el 2016-08-29. [Consulta: 21 juliol 2011].
* ↑ «Deu anys d'Entesa per Sabadell». El Punt, 25-04-2009. [Consulta: 21 agost 2011].
* ↑ «Els regidors d'Entesa per Sabadell s'adhereixen al Manifest d'alcaldes, alcaldesses, regidors i regidores pel Dret a Decidir». Entesa per Sabadell, 11-12-2007. Arxivat de l'original el 2016-03-03. [Consulta: 21 agost 2011].
* ↑ «La CUP deixa l'Entesa per Sabadell i concorrerà en solitari a les eleccions del 2011». Diari El Triangle, 06-03-2009. Arxivat de l'original el 1 de novembre 2013. [Consulta: 1r maig 2011].
* ↑ «Sabadell ha de recuperar la centralitat comarcal». El Punt Avui, 11-04-2013. [Consulta: 21 agost 2011].
* ↑ «Resultados provisionales - Sabadell» (en castellà). MIR. Arxivat de l'original el 2022-08-18. [Consulta: 21 agost 2011].
* ↑ «Eleccions locals 2015». Ajuntament de Sabadell. [Consulta: 3 juny 2015].
* ↑ «Maties Serracant i Glòria Rubio encapçalaran la llista de la Crida per Sabadell». Llibertat.cat. [Consulta: 3 juny 2015].
# Església de Sant Nicolau (Malá Strana)

L'Església de Sant Nicolau (en txec Kostel svatého Mikuláše) és una església barroca a la Ciutat Petita de Praga. Va ser construït entre 1704 i 1755 al lloc on antigament hi havia una església gòtica del segle XIII, que també estava dedicada a Sant Nicolau. S'ha descrit com el màxim exemple del barroc de Praga.

## Història

L'església parroquial gòtica original de Sant Nicolau, que datava del segle XIII, es trobava a l'indret de l'església actual. Poc després de l'any 1620 va ser donada als jesuïtes, i la parròquia es va traslladar a l'església de Sant Václav. El 1628 van obrir una escola de primària i una de secundària.
A la segona meitat del segle XVII els jesuïtes van decidir construir una nova església dissenyada per Giovanni Domenico Orsi. Una impressió parcial de l'aspecte previst original de l'església la proporciona la capella de Santa Bàrbara, que es va construir primer perquè es pogués celebrar la missa. L'antiga Sant Nicolau va ser enderrocada i l'any 1673 es va posar la pedra angular de la nova església. L'església es va construir en dues etapes durant el segle XVIII. Del 1703 al 1711 es van construir la façana oest, el cor, les capelles de Santa Bàrbara i Santa Anna.
El comte Wenceslaus Kolowrat-Liebsteinsky (1634 – 6 d'octubre de 1659) de la prominent casa txeca de Kolowrat va ser el patró més gran de l'església de Sant Nicolau. Va donar tota la seva finca, per valor de 178.500 d'or, per a la construcció de l'església i els edificis adjacents a Malá Strana, a Praga.
Els nous plànols incloïen un sistema geomètric intricat de cilindres interconnectats amb una cúpula central sobre el creuer. La massiva nau amb capelles laterals i una volta ondulant basada en un sistema d’el·lipsoides que s'intersequen aparentment va ser construïda per Christoph Dientzenhofer. Els pilars entre els amplis vans de l'arcada que sostenien el trifori estaven destinats a maximitzar l'efecte dinàmic de l'església. El presbiteri i la seva característica cúpula de coure es van construir entre 1737 i 1752, aquesta vegada utilitzant els plànols del fill de Christoph, Kilian Ignaz Dientzenhofer.
El 1752, després de la mort de Dientzenhofer el 1751, es va acabar la construcció de la torre de l'església. Durant els anys l'església va anar ampliant la seva bellesa interior. Després de l'abolició de l'orde dels jesuïtes pel papa Climent XIV, Sant Nicolau es va convertir en l'església parroquial principal de la Ciutat Baixa el 1775.
Durant l'⁣època comunista la torre de l'església es va utilitzar com a observatori de la Seguretat de l'Estat, ja que des de la torre es podia vigilar les ambaixades nord-americanes i iugoslaves i la via d'accés a l'ambaixada d'Alemanya Occidental.

## Referències

* ↑ Neil Wilson, Mark Baker. Prague. 9th edition. Lonely Planet, 2010. ISBN 9781741796681. Page 9.
* ↑ Jack Messenger, Brigitte Lee. Prague. 5th edition. New Holland Publishers, 2008. Page 51.
* 1 2 3 "St Nicholas Church at Malá Strana", Prague.eu
# Oreneta dels cingles

L'oreneta dels cingles (Petrochelidon pyrrhonota) és una espècie d'ocell de la família dels hirundínids (Hirundinidae). Habita zones obertes, normalment a prop de l'aigua i ciutats, criant a la major part d'Amèrica del Nord i passant l'hivern a la zona central de Sud-amèrica. El seu estat de conservació es considera de risc mínim.

## Referències

* ↑ «Oreneta dels cingles». Cercaterm. TERMCAT, Centre de Terminologia. Rev. 11/01/2013 (català)
* ↑ «Swallows» (en anglès). IOC World Bird List Version 13.2. International Ornithologists' Union, 01-07-2023. [Consulta: 12 setembre 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 607. ISBN 978-84-16728-37-4.
* ↑ BirdLife International. «Cliff Swallow. Petrochelidon pyrrhonota» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 11 setembre 2023].
# USS West Virginia (BB-48)

L'USS West Virginia (BB-48) va ser el quart cuirassat dreadnought de la classe Colorado. El vaixell va passar les dècades de 1920 i 1930 realitzant exercicis d'entrenament de rutina, inclosos els problemes típics anuals de la flota, que van proporcionar una experiència inestimable per a la propera guerra al Pacífic.
El vaixell va ser enfonsat en l'atac japonès a Pearl Harbor durant la Segona Guerra Mundial però va tornar a ser reconstruït i reparat. Al 1944 va tornar al servici en la campanya de Filipines i va participar activament en la batalla del golf de Leyte.
Després de la batalla del golf de Leyte el vaixell va ser transportat a Okinawa i Iwo Jima per donar suport a les tropes americanes en el transcurs d'aquestes dues batalles.
Quan va acabar la segona guerra mundial el vaixell va ser transportat a la Flota de reserva del Pacífic i més tard desmantellat.

## Referències

* ↑ Friedman 1985, p. 137.
* 1 2 3 DANFS.
* ↑ Wallin, p. 233.
* ↑ Wilmott, p. 47.
* ↑ «USSWV». West Virginia Departmeint of Arts, Culture, and History. [Consulta: 18 abril 2020].

## Bibliografia

* Friedman, Norman. «United States of America». A: Gardiner, Robert. Conway's All the World's Fighting Ships 1922–1946. Annapolis: Naval Institute Press, 1980, p. 86–166. ISBN 978-0-87021-913-9.
* Friedman, Norman. U.S. Battleships: An Illustrated Design History. Annapolis: Naval Institute Press, 1985. ISBN 0-87021-715-1.
* Friedman, Norman. «United States of America». A: Gardiner, Robert. Conway's All the World's Fighting Ships 1906–1921. Londres: Conway Maritime Press, 1986, p. 105–133. ISBN 978-0-85177-245-5.
* Wallin, Homer N. Pearl Harbor: Why, How, Fleet Salvage and Final Appraisal. Washington, D.C: Department of the Navy, 1968. ISBN 0-89875-565-4.
# Uberlândia Basquete

L'Uberlândia Basquete fou un club brasiler de basquetbol de la ciutat d'Uberlândia, Minas Gerais. També fou conegut com a Unitri/Uberlândia i Unitri/Magazine Luiza per motius de patrocini. En acabar la temporada 2014/15, l'equip desaparegué.

## Palmarès

* Campionat brasiler de bàsquet:
** 2004
* Lliga sud-americana de bàsquet:
** 2005
* Lliga de Minas Gerais:
** 1998, 1999, 2000, 2001, 2002, 2003, 2004, 2005, 2006, 2010, 2011, 2012, 2013

## Referències

* ↑ «Perfil». lnb.com.br. [Consulta: 16 desembre 2017].
* ↑ Com novo parceiro, basquete de Uberlândia agora é Unitri/Magazine Luiza Arxivat 2018-03-05 a Wayback Machine. Site Uipi— consulta 03 octubre de 2013
* ↑ Pela segunda vez Unitri-Pilhas Energizer vai fechar as portas Arxivat 2018-08-25 a Wayback Machine.Jornal Gazeta do Triângulo — consulta 10 abril de 2015

## Enllaços externs

* Oficial blog
# Plaça Tirant lo Blanc (Nantes)

La plaça Tirant lo Blanc (en francès, place Tirant-Lo-Blanc) és una plaça de la ciutat bretona de Nantes, a França.

## Descripció

Situada al centre de la ciutat, aquesta plaça arbrada, plantada amb nou liquidàmbars americans, es troba al costat est del carrer d'Estrasburg, al final del carrer dels Carmelites i el carrer del Castell, és per a vianants i, per tant, no està obert al trànsit de vehicles.

## Denominació

Aquesta nova denominació de l'antiga "plaça dels Carmelites" es decidí per deliberació del consell municipal el 8 d'octubre de 1990 i fa referència a Tirant lo Blanc, cavaller bretó i heroi llegendari de la literatura valenciana del segle xv que algunes versions fan néixer a Nantes.

## Història

Aquesta plaça, de forma triangular, va néixer quan es va inaugurar el carrer d'Estrasburg l'any 1867. Els edificis situats a l'extrem sud-oest del carrer dels Carmelites fins al carrer del Castell foren enderrocats i aquest espai entre les construccions restants del costat sud-est i la nova artèria prengué el nom de “plaça dels Carmelites”.

## Referències

* ↑ «Place Tirant Lo Blanc» (en francès). Mapcarta. [Consulta: 3 setembre 2024].
* 1 2 3 4 «http%3A%2F%2Fwww.catalogue.archives.nantes.fr%2FWEBS%2FWeb_VoirLaNotice%2F08_04%2F3877%2FILUMP22518#federation=archive.wikiwix.com&tab=url Fiche Lieux Tirant lo Blanc (place)» (en francès). Archives Municipales de Nantes. [Consulta: 3 setembre 2024].
# Udanoceratop

L'udanoceratop (Udanoceratops) és un gènere de dinosaure ceratop que va viure al Cretaci superior, al Santonià superior o al Campanià inferior. Les seves restes fòssils s'han trobat a Mongòlia.
# Udoji United FC

L'Udoji United FC fou un club de futbol nigerià de la ciutat d'Awka.
Va ser fundat el 1990 a Enugu abans de traslladar-se a Awka el 1993. Era propietat d'Oscar Udoji, propietari de Solgas Petroleum Limited i Superior Motors Limited. Va desaparèixer l'any 2000.

## Palmarès

* Lliga nigeriana de futbol:
** 1996
* Segona Divisió de Nigèria:
** 1999

## Referències

* ↑ «Nigeria - List of Champions». RSSSF.
# Uetliberg

L'Uetliberg és una muntanya de 873 metres de la serralada d'Albis, a l'altiplà suís. La muntanya oferix una vista panoràmica de la ciutat de Zúric i del llac, i el cim és fàcilment accessible en tren des de la ciutat.
S'hi pot trobar un hotel, anomenat "Uto Klum", així com dues torres, una de vigilància (reconstruïda el 1990) i la torre de la Uetliberg TV (132 metres, del 1968)
* Torre de vigilància
* Torre de la Uetliberg TV
# Făurei

Făurei és una ciutat situada al comtat de Brăila (Romania). Des del 1978 ha estat seu d'un centre de proves ferroviàries. Segons estimació 2012 tenia 4.287 habitants.

## Fills il·lustres

* George Dragomir (n. 2003), jugador de futbol
* Bănel Nicoliță (n. 1985), jugador de futbol

## Referències

* ↑ World gazetteer.
# Umag Classic Ladies

L'Umag Classic Ladies, és una cursa femenina de ciclisme d'un dia que es celebra a Croàcia des de l'any 2023. Està integrada dins el calendari femení de l'UCI com a cursa de categoria 1.2 des de l'any de la seva creació. Durant les seves dues primeres edicions duïa el nom de Umag Trophy Ladies.
La cursa es disputa pels voltants d'Umag al Comtat d'Ístria. La primera vencedora fou la italiana Alessia Vigilia.

## Palmarès

| Any | Vencedor | Segon | Tercer |
| 2023 | Alessia Vigilia | Anastasia Carbonari | Urša Pintar |
| 2024 | Sara Fiorin | Michela De Grandis | Emma Bernardi |
| 2025 | | | |

## Referències

* ↑ «Sara Fiorin takes first UCI win at Umag Trophy Ladies» (en anglès). cyclingnews, 28-02-2024. [Consulta: 25 gener 2025].
* ↑ «UMAG TROPHY LADIES. SORRIDE ALESSIA VIGILIA, SECONDA ANASTASIA CARBONARI» (en italià). Tuttobici, 01-03-2023. [Consulta: 25 gener 2025].

## Vegeu també

* Umag Classic
# Unbisepti

Unbisepti :
| Unbihexi ← Unbisepti → Unbiocti Am ↑ Ubs ↓ - ||
| Predicció de propietats ||
| Nom, símbol, nombre | Unbisepti, Ubs, 127 |
| Sèrie química | Presumptament un lantanoide |
| Grup, període, bloc | 1, 8, g |
| Pes atòmic | Desconegut |
L'unbisepti, unbiseptium o eka- americi és el nom temporal d'un element químic desconegut de la taula periòdica que té el símbol temporal Ubs i nombre atòmic Z = 127.

## Nom

El nom unbisepti és un nom sistemàtic d'element, que es fa servir com a marcador de posició fins que es confirmi la seva existència per un altre grup de recerca i la IUPAC decideixi el seu nom definitiu. L'element 127 és d'interès perquè és part de la hipotètica illa d'estabilitat.

## Referències

* ↑ «FLW Incorporated | Specialists in Physical Measurement, Testing, Calibration & Control». www.flw.com. [Consulta: 16 març 2020].
* ↑ «α-decay properties of Superheavy elements Z = 113-125 in the Relativistic pixen-field theory with vector self-coupling of ω meson». Physical Review C, 2005, pàg. 054.310. DOI: 10.1103 / PhysRevC.71.054310.
# Union Sportive Marocaine

L'Union Sportive Marocaine o USM de Casablanca o US Marocaine fou un club de futbol marroquí de la ciutat de Casablanca.
Va ser fundat el 1913 i desaparegué el 1958.
Al club van jugar homes com Mario Zatelli, Marcel Cerdan, Just Fontaine o Larbi Ben Barek

## Palmarès

* Lliga marroquina de futbol:
** 1917, 1918, 1919, 1920, 1932, 1933, 1934, 1935, 1938, 1939, 1940, 1941, 1942, 1943, 1946, 1947
* Copa marroquina de futbol:
** 1936, 1940, 1941, 1943, 1944, 1946, 1955
* Coupe Gil:
** 1934, 1935, 1936, 1938, 1939, 1941, 1942, 1943, 1944, 1945, 1955
* Ligue du Chaouia:
** 1941
* Coupe du Chaouia:
** 1946
* Campionat de l'Àfrica del Nord francesa de futbol:
** 1932, 1933, 1934, 1942, 1952
* Copa de l'Àfrica del Nord francesa de futbol:
** 1947, 1953
* Super Coupe Toussaint:
** 1937

## Jugadors destacats

* Just Fontaine
* Larbi Benbarek
* Abderrahman Mahjoub
* Marcel Cerdan
* Mario Zatelli
* Georges Janin
* Père Jégo

## Referències

* ↑ Cerdan, l'immortel bombardier marocain Arxivat 2017-01-01 a Wayback Machine. (lesfousdusport.net)
* ↑ Just Fontaine par François Thébaud, miroirdufootball.com, 7 octubre 2011
* ↑ Comme le bon vin Arxivat 2015-04-27 a Wayback Machine., fifa.com, 7 agost 2009.
* ↑ Ben Barek, la perle noire, autor=Faouzi Mahjoub, om4ever.com, 2010.
* 1 2 MAR : Le monument Mahjoub est mort, footafrique.com
* ↑ «Morocco - List of Champions». RSSSF. [Consulta: 9 febrer 2019].
* ↑ «Morocco - List of Cup Finals». RSSSF. [Consulta: 9 febrer 2019].
* ↑ «North African Champions Cup». rsssf. [Consulta: 9 abril 2019].
* ↑ «North African Cup». rsssf. [Consulta: 9 abril 2024].
# Universitat Erasme de Rotterdam

La Universitat Erasme de Rotterdam (en neerlandès: Erasmus-Universiteit Rotterdam) és una universitat dels Països Baixos, situada a Rotterdam. Rep el nom de l'humanista del segle xv Erasme de Rotterdam. Té un pressupost (2011) de 542 milions d'euros, uns 21.000 alumnes i 473 professors.
Aquesta universitat té set facultats.
* Facultat de Medicina i Ciències de la Salut i Institut de Política i Gestió de la Salut (iBMG)
* Escola Erasme d'Economia i Escola Universitària Rotterdam de Gestió (Management)
* Escola Erasme de Lleis i Facultat de Ciències Socials
* Escola Erasme d'Història, Cultura i Comunicació, Facultat de Ciències Socials i Facultat de Filosofia
La Universitat Erasme es concentra en els camps de la gestió, organització i política dels sectors públic i privat i d'altra banda en els camps de la salut i les malalties.
La Universitat Erasme de Rotterdam existeix en la seva forma actual des de 1973. Tanmateix, la seva història arrenca del 1913, l'any en el qual es va fundar L'Escola de Comerç dels Països Baixos (Nederlandsche Handels-Hoogeschool o NHH).
Els programes de la seva escola de negocis compten amb una triple acreditació, a càrrec dels organismes AMBA, EQUIS i AACSB.

## Referències

* 1 2 EUR Jaarverslag (Annual report) 2011
* ↑ EUR Strategy, retrieved 11 July 2012

## Enllaços externs

* Erasmus University Rotterdam
# Universitat de l'Àsia Central

La Universitat de l'Àsia Central (oficialment, en anglès, University of Central Asia, UCA) és una institució educativa superior de caràcter privat creada el 2000, sota els auspicis de la Xarxa Aga Khan per al Desenvolupament (Aga Khan Development Network, AKDN), per acord entre els governs del Kazakhstan, el Kirguizstan, el Tadjikistan i l'Aga Khan IV.

## Objectius

L'objectiu principal de la Universitat és col·laborar en el desenvolupament econòmic i social de la regió de l'Àsia central, en particular de les zones de muntanya. La seva intenció és incidir en la millora de les condicions de vida de les seves comunitats sense renunciar a la seva identitat cultural.

## Campus

La seva ubicació física està repartida entre els tres països, convertint-la en la primera universitat del món d'extensió internacional. El campus del Kazakhstan està situat a Tekeli, ciutat de la província d'Almati. El campus del Kirguizstan és a Narín, capital de la província del mateix nom. I el campus del Tadjikistan és a Khorog, capital de la regió autònoma de Gorno-Badakhxan. Hom considera que les instal·lacions poden atendre uns 3.000 estudiants en total.

## Estudis

Els estudis cursats als diferents campus s'estructuren en tres àmbits:
- L'Escola Superior del Desenvolupament. Inclou les especialitats de Comerç i desenvolupament econòmic, Administració pública, Desenvolupament rural, Turisme i lleure, Ciències de l'educació i Gestió del medi ambient i dels recursos naturals.
- La Facultat de Lletres i Ciències. Ofereix una llicenciatura en Arts liberals, amb un tronc comú interdisciplinari i opcions de ciències humanes, naturals o socials i gestió.
- La Divisió de Formació Professional Contínua. Amb programes per fomentar les oportunitats de desenvolupament professional a la regió: Desenvolupament i gestió d'empreses, Informàtica i noves tecnologies, Llengües aplicades, Gestió del sector públic i dels serveis socials i Ensenyaments Professionals.
Els estudis de primer i segon cicles s'imparteixen en anglès i, en canvi, els de formació professional en les llengües pròpies de la regió o en rus.

## Recerca

La UCA posa l'accent en la recerca orientada cap al desenvolupament regional tant pel que fa a la gestió dels recursos naturals com l'administració pública, l'educació, el desenvolupament rural o la cultura.

## Enllaços externs

* Web oficial de l'UCA Arxivat 2015-03-17 a Wayback Machine. (anglès)
* Informació al web de l'Aga Khan Development Network, AKDN Arxivat 2014-12-31 a Wayback Machine. (francès)
# Entobia

L'Entobia és un icnofòssil, que es troba en substrats durs (normalment closques, roca o substrat constituït per carbonat de calci), format per esponges de la família Clionaidae. Aquests icnofòssils presenten un entramat de galeries, sovint amb patrons regulars anomenats cambres. Els canals a l'aire lliure connecten la superfície externa del substrat a les càmeres i galeries perquè l'esponja pugui canalitzar l'aigua a través dels seus teixits per a alimentar-se. El registre fòssil comprèn des del Devonià fins a l'actualitat.

## Referències

* 1 2 «KU Ichnology». [Consulta: 22 maig 2018].
* ↑ Tapanila, Leif «Devonian entobia borings from nevada, with a revision of topsentopsis». Journal of Paleontology, 80, 4, 01-07-2006, pàg. 760–767. DOI: 10.1666/0022-3360(2006)80[760:DEBFNW]2.0.CO;2. ISSN: 0022-3360.
* ↑ Taylor, P.D.; Wilson, M.A. «Palaeoecology and evolution of marine hard substrate communities». Earth-Science Reviews, 62, 1-2, 7-2003, pàg. 1–103. DOI: 10.1016/s0012-8252(02)00131-9. ISSN: 0012-8252.